b'\n_START_ARTICLE_\nRohmutokot\n_START_SECTION_\nTaksonomia\n_START_PARAGRAPH_\nRohmutokkojen heimoon kuuluu l\xc3\xa4hteest\xc3\xa4 riippuen 3\xe2\x80\x935 sukua ja 5\xe2\x80\x9315 lajia, muun muassa hammastokko (Odontobutis obscura) ja rohmutokko (Perccottus glenii). Aikaisemmin lajit katsottiin kuuluvaksi torkkujien (Eleotridae) kanssa samaan heimoon, mutta erotettiin omaksi heimokseen vuonna 1993, koska torkkujat ja rohmutokot eiv\xc3\xa4t samaan heimoon luettuna v\xc3\xa4ltt\xc3\xa4m\xc3\xa4tt\xc3\xa4 muodosta monofyleettist\xc3\xa4 ryhm\xc3\xa4\xc3\xa4.\n_START_SECTION_\nAnatomia\n_START_PARAGRAPH_\nRohmutokot ovat ruumiinrakenteeltaan pitkulaisia melko suurip\xc3\xa4isi\xc3\xa4 kaloja. Selk\xc3\xa4evi\xc3\xa4 on kaksi ja ne ovat py\xc3\xb6re\xc3\xa4hk\xc3\xb6t.\n_START_SECTION_\nLevinneisyys\n_START_PARAGRAPH_\nRohmutokot ovat makean veden kaloja, jotka el\xc3\xa4v\xc3\xa4t puroissa ja joissa. Niit\xc3\xa4 tavataan Aasiassa Laosin pohjoisosista Vietnamiin, Thaimaahan, Kiinaan, Etel\xc3\xa4-Koreaan ja Ven\xc3\xa4j\xc3\xa4lle. L\xc3\xa4hinn\xc3\xa4 Suomea rohmutokkoa tavataan It\xc3\xa4meren it\xc3\xa4osista Pietarin ymp\xc3\xa4rist\xc3\xb6st\xc3\xa4 ja Viron rannikkoseudulta. Suomen vesilt\xc3\xa4 lajia ei viel\xc3\xa4 ole tavattu.'